Rudolf Dombi

Rudolf Dombi (s. 9. marraskuuta 1986 Budapest) on unkarilainen ratamelonnan olympiavoittaja, Euroopan-mestari ja MM-mitalisti.

Dombi voitti Roland Kökényn parina kultaa kajakkikaksikon 1 000 metrillä Lontoon olympialaisissa 2012. MM-kilpailuissa hän saavutti kaksikossa hopeaa 500 metrillä Moskovassa 2014 ja pronssia 1 000 metrillä Duisburgissa 2013.

Dombi voitti kajakkikaksikon Euroopan-mestaruuden 1 000 metrillä Zagrebissa 2012. Hän saavutti EM-hopeaa kajakkinelosen 1 000 metrillä Trasonassa 2010 sekä EM-pronssia nelosen 200 metrillä Brandenburgissa 2009, kaksikon 200 metrillä Trasonassa 2010 ja kaksikon 1 000 metrillä Belgradissa 2011.

 Lähteet 

Luokka:Unkarilaiset melojat
Luokka:Unkarilaiset olympiavoittajat
Luokka:Vuonna 1986 syntyneet
Luokka:Elävät henkilöt